CELEX: 32020D0209
Language: sk
Date: 2020-02-14 00:00:00
Title: Vykonávacie Rozhodnutie Komisie (EÚ) 2020/209 zo 14. februára 2020 o určitých ochranných opatreniach v súvislosti s africkým morom ošípaných v Grécku [oznámené pod číslom C(2020) 962] (Iba grécke znenie je autentické) (Text s významom pre EHP)

17.2.2020   
               
               
                  SK
               
               
                  Úradný vestník Európskej únie
               
               
                  L 43/74
               
            
         VYKONÁVACIE ROZHODNUTIE KOMISIE (EÚ) 2020/209
         zo 14. februára 2020
         o určitých ochranných opatreniach v súvislosti s africkým morom ošípaných v Grécku
         
            
               [oznámené pod číslom C(2020) 962]
            
         
         (Iba grécke znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
         so zreteľom na smernicu Rady 90/425/EHS z 26. júna 1990 týkajúcu sa veterinárnych kontrol uplatňovaných v obchode vnútri Únie s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
         keďže:
         
                     (1)
                  
                  
                     Africký mor ošípaných je infekčná vírusová choroba, ktorá postihuje populácie domácich a divo žijúcich ošípaných a môže mať závažný vplyv na ziskovosť chovu ošípaných, keďže môže narušiť obchod v rámci Únie a vývoz do tretích krajín.
                  
               
                     (2)
                  
                  
                     V prípade výskytu ohniska afrického moru ošípaných existuje riziko rozšírenia pôvodcu choroby do iných chovov ošípaných a medzi divo žijúce ošípané. Obchodovaním so živými ošípanými alebo produktmi z nich sa teda môže rozšíriť z jedného členského štátu do druhého členského štátu a do tretích krajín.
                  
               
                     (3)
                  
                  
                     V smernici Rady 2002/60/ES (3) sa stanovujú minimálne opatrenia, ktoré sa majú uplatňovať v rámci Únie na kontrolu afrického moru ošípaných. V článku 9 smernice 2002/60/ES sa v prípade výskytu ohnísk uvedenej choroby stanovuje zriadenie ochranných a kontrolných pásiem (ďalej len „ochranné pásma a pásma dohľadu“), v ktorých sa majú uplatňovať opatrenia stanovené v článkoch 10 a 11 uvedenej smernice.
                  
               
                     (4)
                  
                  
                     Z dôvodu výskytu ohniska afrického moru ošípaných v regionálnej jednotke Serres v Grécku uvedený členský štát informoval Komisiu o situácii na svojom území, pokiaľ ide o africký mor ošípaných, a v súlade s článkom 9 smernice 2002/60/ES zriadil ochranné pásmo a pásmo dohľadu, v ktorých sa uplatňujú opatrenia stanovené v článkoch 10 a 11 uvedenej smernice.
                  
               
                     (5)
                  
                  
                     Vykonávacie rozhodnutie Komisie (EÚ) 2020/181 (4) bolo prijaté v nadväznosti na zriadenie ochranných pásiem a pásiem dohľadu v Grécku v súlade s článkom 9 smernice 2002/60/ES.
                  
               
                     (6)
                  
                  
                     Odo dňa prijatia vykonávacieho rozhodnutia (EÚ) 2020/181 sa epidemiologická situácia v Grécku v súvislosti s africkým morom ošípaných v regionálnej jednotke Serres nezmenila, a preto Grécko vykonalo požadované kontrolné opatrenia a zozbieralo ďalšie údaje z dohľadu.
                  
               
                     (7)
                  
                  
                     S cieľom predísť akémukoľvek zbytočnému narušeniu obchodu v rámci Únie a vytváraniu neodôvodnených prekážok obchodu s tretími krajinami je nevyhnutné v spolupráci s Gréckom vymedziť na úrovni Únie ochranné pásma a pásma dohľadu vzťahujúce sa na africký mor ošípaných v uvedenom členskom štáte. Tieto pásma dohľadu a ochranné pásma zohľadňujú súčasnú epidemiologickú situáciu v uvedenom členskom štáte.
                  
               
                     (8)
                  
                  
                     Oblasti identifikované ako ochranné pásma a pásma dohľadu v Grécku by sa preto mali uviesť v prílohe k tomuto rozhodnutiu a malo by sa stanoviť trvanie uvedenej regionalizácie.
                  
               
                     (9)
                  
                  
                     Okrem toho by sa malo vykonávacie rozhodnutie (EÚ) 2020/181 zrušiť a nahradiť týmto rozhodnutím,
                  
               
                     (10)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Grécko zabezpečí, aby ochranné pásmo a pásmo dohľadu zriadené v súlade s článkom 9 smernice 2002/60/ES zahŕňali aspoň oblasti uvedené ako ochranné pásmo a pásmo dohľadu v prílohe k tomuto rozhodnutiu.
         
         
            Článok 2
            Vykonávacie rozhodnutie (EÚ) 2020/181 sa zrušuje.
         
         
            Článok 3
            Toto rozhodnutie sa uplatňuje do 6. apríla 2020.
         
         
            Článok 4
            Toto rozhodnutie je určené Helénskej republike.
         
         
            V Bruseli 14. februára 2020
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. ES L 395, 30.12.1989, s. 13.
         
            (2)  Ú. v. ES L 224, 18.8.1990, s. 29.
         
            (3)  Smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (Ú. v. ES L 192, 20.7.2002, s. 27).
         
            (4)  Vykonávacie rozhodnutie Komisie (EÚ) 2020/181 zo 7. februára 2020 o určitých dočasných ochranných opatreniach v súvislosti s africkým morom ošípaných v Grécku (Ú. v. EÚ L 37, 10.2.2020, s. 8).
      
      
         
            PRÍLOHA
            
                        Grécko
                     
                     
                        Oblasti podľa článku 1
                     
                     
                        Deň ukončenia uplatňovania
                     
                  
                        Ochranné pásmo
                     
                     
                        Municipality of Visaltias (Serres Regional Unit)
                     
                     
                        6. apríla 2020
                     
                  
                        Pásmo dohľadu
                     
                     
                        In Thessaloniki Regional Unit:
                        
                                    —
                                 
                                 
                                    Municipality of Lagada,
                                 
                              
                                    —
                                 
                                 
                                    Municipality of Volvis.
                                 
                              In Serres Regional Unit:
                        
                                    —
                                 
                                 
                                    Munipality of Iraklia,
                                 
                              
                                    —
                                 
                                 
                                    Municipality of Serron,
                                 
                              
                                    —
                                 
                                 
                                    Municipality of Amfipolis,
                                 
                              
                                    —
                                 
                                 
                                    Municipality of Emmanouil Pappa,
                                 
                              
                                    —
                                 
                                 
                                    Municipality of Neas Zichnis.
                                 
                              
                     
                        6. apríla 2020